ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডা. জিতেন্দ্র সিং বলেছেন, স্বাধীনতা আন্দোলনে ভারতীয় বৈজ্ঞানিকরা গুরুত্বপূর্ণ ভূমিকা পালন করেছিলেন
নয়াদিল্লি, ১ ডিসেম্বর, ২০২১
ভূ-বিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী ডা. জিতেন্দ্র সিং বলেছেন, ভারতীয় বিজ্ঞানীরা দেশের স্বাধীনতা আন্দোলনে গুরুত্বপূর্ণ ভূমিকা পালন করেছেন। পরবর্তীতে দেশের উন্নয়নেও তাঁদের অবদান অনস্বীকার্য। ‘ভারতের স্বাধীনতা আন্দোলন ও বিজ্ঞানের ভূমিকা’ শীর্ষক দু’দিনের জাতীয় সম্মেলনে ডা. সিং প্রধান অতিথি হিসেবে উপস্থিত ছিলেন।
কেন্দ্রীয় মন্ত্রী বলেন, ঔপনিবেশিক শক্তির বিজ্ঞানসম্মত পরিকল্পনার কারণেই ভারত পরাধীন হয়েছিল। আবার, আমাদের বৈজ্ঞানিকদের যথাযথ পরিকল্পনার জন্যই দেশ স্বাধীনতা অর্জন করে। স্বাধীনতা আন্দোলনে ভারতীয় বৈজ্ঞানিকদের ভূমিকার কথা উল্লেখ করে প্রধানমন্ত্রী বলেন, যাঁরা বিজ্ঞান নিয়ে পড়াশোনা করেননি অথচ বিজ্ঞানসম্মতভাবে দেশের স্বাধীনতা অর্জনে গুরুত্বপূর্ণ ভূমিকা পালন করেছেন, তাঁদের মধ্যে উল্লেখযোগ্য মহাত্মা গান্ধী। তাঁর অহিংস আন্দোলন এবং সত্যাগ্রহ ব্রিটিশ শাসনের বিরুদ্ধে বিজ্ঞানসম্মত প্রতিরোধ গড়ে তুলেছিল। আচার্য জগদীশ চন্দ্র বসুর জন্মদিনে মন্ত্রী তাঁর অবদানকেও স্মরণ করেন।
বম্বে আইআইটি-র অধ্যাপক বি এন জগতপ বলেন, উন্নয়নের গুরুত্বপূর্ণ হাতিয়ার বিজ্ঞান। স্বাধীনতা আন্দোলনে মানুষকে সচেতন করে তুলতেও বিজ্ঞানের যথেষ্ট গুরুত্বপূর্ণ ভূমিকা ছিল। ব্রিটিশ শাসনে বিভিন্ন বৈজ্ঞানিক গবেষণায় সম্পদের অভাব সত্ত্বেও কিভাবে সেই সময়ে বিজ্ঞানীরা কাজ করেছেন তিনি সেই প্রসঙ্গও উল্লেখ করেন। শ্রী জয়ন্ত সহস্রবুদ্ধে তাঁর ভাষণে বলেন, গোয়ার পানাজিতে এ বছরের ভারত আন্তর্জাতিক বিজ্ঞান উৎসব অনুষ্ঠিত হবে। এই উৎসবে প্রধানমন্ত্রী শ্রী নরেন্দ্র মোদীর ‘আজাদি কা অমৃত মহোৎসব’ উদযাপনের ভাবনাকে বাস্তবায়িত করা হবে। আমাদের স্বাধীনতা আন্দোলন, উন্নত ভবিষ্যতের কল্পনা, বিগত ৭৫ বছরে দেশের অর্জন এবং ভবিষ্যতের পরিকল্পনা ও শপথ গ্রহণ – এই বিষয়গুলি উৎসবে স্থান পাবে।
ন্যাশনাল ইনস্টিটিউট অফ সায়েন্স কমিউনিকেশন অ্যান্ড কোয়ালিটি রিসার্চ-এর নির্দেশক ডঃ রঞ্জনা আগরওয়াল বলেন, এই সম্মেলনে ১,৫০০-র বেশি প্রতিনিধি অংশগ্রহণ করেছেন।সম্মেলনে তাঁরা ২৫০টি নিবন্ধ, কবিতা এবং বিজ্ঞান-ভিত্তিক কার্টুন উপস্থাপিত করেছেন। অনুষ্ঠানে অন্যান্যদের মধ্যে উপস্থিত ছিলেন বিজ্ঞান প্রসারের নির্দেশক ডঃ নকুল পরাশর। দু’দিনের এই সম্মেলন বিজ্ঞান প্রসার ও বিজ্ঞান ভারতী যৌথভাবে আয়োজন করে। সম্মেলনে সিএসআইআর-ন্যাশনাল ফিজিক্যাল ল্যাবরেটরির প্রেক্ষাগৃহে অনেকে সরাসরি যোগ দেন। বাকিরা ভিডিও কনফারেন্সের মাধ্যমে অংশগ্রহণ করেন।
CG/CB/DM/
(Visitor Counter : 115
প্রধানমন্ত্রীরদপ্তর
বরাবাঁকিতে পথ দুর্ঘটনায় প্রাণহানির ঘটনায় প্রধানমন্ত্রীর শোক প্রকাশ
প্রধানমন্ত্রী জাতীয় ত্রাণ তহবিল থেকে ক্ষতিপূরণ ঘোষণা
নতুন দিল্লি, ২৮ জুলাই, ২০২১
প্রধানমন্ত্রী শ্রী নরেন্দ্র মোদী উত্তরপ্রদেশের বরাবাঁকিতে পথ দুর্ঘটনায় নিহতদের প্রতি গভীর শোক প্রকাশ করেছেন।
এক টুইট বার্তায় প্রধানমন্ত্রী বলেছেন, 'উত্তরপ্রদেশের বরাবাঁকিতে সড়ক দুর্ঘটনার হতাহতের খবরে আমি গভীরভাবে মর্মাহত। শোকসন্তপ্ত পরিবার গুলির প্রতি আমার সমবেদনা প্রকাশ করছি। এ বিষয়ে মুখ্যমন্ত্রী যোগিজীর সঙ্গে আমার কথা হয়েছে। আহতদের জন্য উপযুক্ত চিকিৎসার ব্যবস্থা করা হচ্ছে।'
প্রধানমন্ত্রী এই দুর্ঘটনায় নিহতদের নিকটাত্মীয়দের জন্য দু লক্ষ টাকা আহতদের জন্য ৫০ হাজার টাকা ক্ষতিপূরণের কথা ঘোষণা করেছেন।
প্রধানমন্ত্রীর দপ্তর থেকে এ বিষয়ে টুইট করে জানানো হয়েছে যে,' প্রধানমন্ত্রী শ্রী নরেন্দ্র মোদী এই সড়ক দুর্ঘটনায় নিহতদের নিকটাত্মীয়দের প্রধানমন্ত্রী জাতীয় ত্রাণ তহবিল থেকে দু'লক্ষ টাকা এবং আহতদের জন্য ৫০ হাজার টাকা দেওয়ার কথা ঘোষণা করেছেন'।
CG/ SB
(Visitor Counter : 141
খাদ্যপ্রক্রিয়াকরণশিল্পমন্ত্রক
দেশীয় খাদ্য প্রক্রিয়াকরণ শিল্প ক্ষেত্রে উৎসাহ
নতুন দিল্লি, ২৯ মার্চ, ২০২২
সরকার একাধিক কর্মসূচির মাধ্যমে খাদ্য প্রক্রিয়াকরণ শিল্প ক্ষেত্রকে উৎসাহিত করছে। খাদ্য প্রক্রিয়াকরণ শিল্প মন্ত্রক জাতীয় স্তরে দুটি কর্মসূচি রূপায়ন করছে। এগুলি হল - প্রধানমন্ত্রী কিষাণ সম্পদ যোজনা  এবং প্রধানমন্ত্রী ফর্মালাইজেশন অফ মাইক্রো-ফুড প্রসেসিং এন্টারপ্রাইজেস । এছাড়াও মন্ত্রক খাদ্য প্রক্রিয়াকরণ / এধরণের খাদ্য পণ্য সংরক্ষণ শিল্প স্থাপনে তথা রপ্তানি কেন্দ্রিক প্রয়াস গ্রহণে শিল্প সংস্থাগুলিকে অনুদান হিসেবে ঋণ সংযুক্ত আর্থিক সহায়তা  দিয়ে থাকে। এই কর্মসূচি দুটির উদ্দেশ্যই হল দেশে খাদ্য প্রক্রিয়াকরণ শিল্প স্থাপনে উৎসাহ, আধুনিকিকরণ ও দক্ষতা বৃদ্ধি।
কৃষি ও প্রক্রিয়াজাত খাদ্য রপ্তানি উন্নয়ন কর্তৃপক্ষ  বিভিন্ন কর্মসূচির মাধ্যমে প্রক্রিয়াজাত খাদ্য পণ্য রপ্তানিতে উৎসাহ দিয়ে থাকে। এই কর্তৃপক্ষ খাদ্য পণ্য রপ্তানির জন্য প্রয়োজনীয় পরিকাঠামো, গুণমান নিশ্চিতকরণ এবং বিপণন ব্যবস্থার প্রসারে বিভিন্ন উদ্যোগ নিয়েছে।
সরকার রপ্তানি ক্ষেত্রের সঙ্গে যুক্ত সংশ্লিষ্ট সব পক্ষ সহ খাদ্য প্রক্রিয়াকরণ ক্ষেত্রে বিনিয়োগের জন্য অনুকূল পরিবেশ গড়ে তুলতে একাধিক নিয়ন্ত্রণ ও নীতিগত সংস্কারমূলক পদক্ষেপ গ্রহণ করেছে। এই সমস্ত পদক্ষেপের মধ্যে রয়েছে, ক্যাবিনেট সচিবের নেতৃত্বে একাধিক সচিবকে নিয়ে গঠিত ক্ষমতাপ্রাপ্ত কমিটি এবং বিভিন্ন মন্ত্রক ও দপ্তরকে নিয়ে গঠিত প্রোজেক্ট ডেভেলপমেন্ট সেল। এছাড়াও অনলাইন পোর্টালের  মাধ্যমে খাদ্য প্রক্রিয়াকরণ মন্ত্রকের পক্ষ থেকে অনুদান সহায়তা এবং বিভিন্ন প্রস্তাবের অনুমোদন দেওয়া হয়।
সরকার আন্তর্জাতিক বাজারে খাদ্য পণ্যের ভারতীয় ব্র্যান্ড গড়ে তুলতে এবং আন্তর্জাতিক মানের খাদ্য প্রক্রিয়াকরণ সংস্থা স্থাপনে সহায়তা দিতে গতবছরের ৩১ মার্চ খাদ্য প্রক্রিয়াকরণ শিল্প ক্ষেত্রের জন্য ১০ হাজার ৯০০ কোটি টাকার উৎপাদন সংযুক্ত উৎসাহ ভাতা কর্মসূচি অনুমোদন করে।
লোকসভায় আজ এক লিখিত জবাবে একথা জানান খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/BD/AS/
(Visitor Counter : 92
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর- পূর্বাঞ্চলের উন্নয়ন সংক্রান্ত মন্ত্রকের ২০২০ বর্ষশেষের পর্যালোচনা
নতুন দিল্লি, ৩১ ডিসেম্বর, ২০২০
উত্তর-পূর্বাঞ্চলের উন্নয়নসংক্রান্ত মন্ত্রকের ২০২০ বর্ষশেষে গুরুত্বপূর্ণ পদক্ষেপ সম্পর্কে একটি রিপোর্ট প্রকাশ করা হয়েছে। উল্লেখযোগ্য বিষয় গুলির মধ্যে রয়েছে-
১) উত্তর-পূর্বাঞ্চলের বিভিন্ন প্রকল্প বাস্তবায়নের জন্য কেন্দ্র সরকার ২০২০র জানুয়ারিতে মোট বরাদ্দের পরিমান ৩০ শতাংশ বৃদ্ধি করেছে। যে অর্থ অনুন্নত এলাকার উন্নয়নে ব্যয় করা হয়েছে।
২) উত্তর-পূর্বাঞ্চল উন্নয়ন মন্ত্রকের ১০০ শতাংশ কাজকর্ম ই-অফিসের মাধ্যমে করা সম্ভব হয়েছে। এর ফলে কোভিড জনিত পরিস্থিতিতে এই মন্ত্রকের কাজকর্ম সুরক্ষার সাথে করা সম্ভব হয়েছে।
৩) উত্তর-পূর্বাঞ্চলের বাঁশ ভিত্তিক ক্ষেত্র বা বাম্বু সেক্টরে উন্নয়ন ঘটনা হয়েছে। ওইসব রাজ্যে প্রায় ৩৫ শতাংশ এলাকায় বাম্বু সেক্টর রয়েছে। এর পাশাপাশি সরকার বাঁশ আমদানি বাবদ কর ১০ শতাংশ থেকে বাড়িয়ে ২৫ শতাংশ করেছে।
আগামী মাসে জম্মু, কাটরা এবং সাম্বায় আগরবাতি তৈরির জন্য তিনটি বাম্বু ক্লাস্টার গঠনের পরিকল্পনা নেওয়া হয়েছে। যেখানে প্রত্যক্ষভাবে প্রায় ২৫ হাজার মানুষের কর্মসংস্থানের সুযোগ ঘটবে।
৪) গন্তব্য উত্তর-পূর্বাঞ্চল- এই কর্মসূচিতে একটি উৎসবের আয়োজন করা হয়েছিল। যার উদ্দেশ্যই ছিল উত্তর-পূর্বাঞ্চলের উন্নয়ন কিভাবে ঘটানো সম্ভব।
৫) কেন্দ্রীয় মন্ত্রী ডক্টর জিতেন্দ্র সিং উত্তর-পূর্বাঞ্চলের উন্নয়ন বিষয়ক মন্ত্রকের ২০২০ সাফল্য নিয়ে একটি পুস্তিকা এবং তার ই-ভার্শনের উদ্বোধন করেছেন। যে পুস্তিকায় উত্তর-পূর্বাঞ্চলের বিভিন্ন ধরনের উন্নয়নের পাশাপাশি সড়ক, রেল ও বিমান যোগাযোগ সম্পর্কে আলোকপাত করা হয়েছে।
উত্তর-পূর্বাঞ্চলের উন্নয়নের মধ্যে রয়েছে ৯২৬৫ কোটি টাকা ব্যয়ে ইন্দ্রধনুস গ্যাস গ্রিড প্রোজেক্টের অনুমোদন। অরুণাচল প্রদেশে গ্রীনফিল্ড হলঙ্গি বিমানবন্দরের অগ্রগতি, এই বিমানবন্দর তৈরির জন্য ৯৫৫.৬৭ কোটি টাকা বরাদ্দ করা হয়েছে। যে কাজ ২০২২ সালের ডিসেম্বরের মধ্যে শেষ হওয়ার কথা। অন্যদিকে, দক্ষিণ ত্রিপুরায় যাতায়াতের সুবিধার্থে বেলোনিয়া থেকে সাব্রুম পর্যন্ত ৩৯ দশমিক ১২ কিলোমিটার রেলপথ তৈরির কাজ সমাপ্তি হয়েছে।
৬) কৃষি উদ্যান গঠন। বাগডোগরা, গুয়াহাটি এবং আগরতলা বিমানবন্দর দিয়ে কৃষিজ পণ্য পরিবহনের সুযোগ সৃষ্টি করা হয়েছে।
৭) ২০২০-২১ আর্থিক বছরে উত্তর-পূর্বাঞ্চলে রাজ্যগুলির উন্নয়নের ক্ষেত্রে বাজেটের পরিমাণ প্রায় ১৪ শতাংশ বাড়িয়ে ৩০৪৯ কোটি টাকা করা হয়েছে।
প্রধানমন্ত্রীরদপ্তর
প্রধানমন্ত্রী সংসদের সেন্ট্রাল হলে ২৬শে নভেম্বর সংবিধান দিবস উপলক্ষে আয়োজিত অনুষ্ঠানে অংশগ্রহণ করবেন
প্রধানমন্ত্রী সংসদের সেন্ট্রাল হলে সংবিধান দিবস উপলক্ষে আয়োজিত অনুষ্ঠানে ভাষণ দেবেন
প্রধানমন্ত্রী বিজ্ঞান ভবনে সুপ্রিম কোর্ট আয়োজিত সংবিধান দিবস অনুষ্ঠানেও ভাষণ দেবেন
নয়াদিল্লি, ২৪ নভেম্বর, ২০২১
দেশ ২৬শে নভেম্বর সংবিধান দিবস উদযাপন করবে। গণপরিষদ ১৯৪৯ সালের এই দিনে ভারতের সংবিধানকে গ্রহণ করেছিল। দিনটির ঐতিহাসিক গুরুত্বকে স্বীকৃতি দিতে প্রধানমন্ত্রীর উদ্যোগে ২০১৫ সাল থেকে সংবিধান দিবস উদযাপন শুরু হয়েছে। এর আগে ২০১০ সালে গুজরাটের মুখ্যমন্ত্রী থাকাকালীন শ্রী নরেন্দ্র মোদী ‘সংবিধান গৌরব যাত্রা’র আয়োজন করেন।
সংবিধান দিবস উদযাপন অনুষ্ঠানের অঙ্গ হিসাবে প্রধানমন্ত্রী ২৬শে নভেম্বর সংসদ ও বিজ্ঞান ভবনে দুটি অনুষ্ঠানে অংশগ্রহণ করবেন।
সংসদের অনুষ্ঠানটি শুরু হবে সেন্ট্রাল হলে বেলা ১১টার সময়। রাষ্ট্রপতি ও উপ-রাষ্ট্রপতি এবং লোকসভার অধ্যক্ষ অনুষ্ঠানে বক্তব্য রাখবেন। রাষ্ট্রপতির ভাষণের পরই জাতি সংবিধানের প্রস্তাবনা পাঠে তাঁর সঙ্গে যুক্ত হবে। রাষ্ট্রপতি গণপরিষদের বিতর্ক, ভারতের সংবিধানের ক্যালিগ্রাফ সংস্করণ এবং এ পর্যন্ত যত সংশোধনী আনা হয়েছে, সেগুলি সহ ভারতের সংবিধানের ডিজিটাল সংস্করণ প্রকাশ করবেন। তিনি সংসদীয় গণতন্ত্রের উপর আয়োজিত প্রশ্নোত্তর প্রতিযোগিতার উদ্বোধন করবেন।
সুপ্রিম কোর্ট নতুন দিল্লির বিজ্ঞান ভবনে বিকেল ৫টা ৩০ মিনিটে সংবিধান দিবস উপলক্ষে দু’দিনের যে বিশেষ অনুষ্ঠানের আয়োজন করেছে, প্রধানমন্ত্রী তারও উদ্বোধন করবেন। সুপ্রিম কোর্টের সব বিচারপতি, হাইকোর্টের প্রধান বিচারপতিরা, সলিসিটর জেনারেল এবং আইন জগতের সঙ্গে যুক্ত ব্যক্তিরা এই অনুষ্ঠানে উপস্থিত থাকবেন। প্রধানমন্ত্রী এখানেও বক্তব্য রাখবেন।
CG/CB/SB
(
রেলমন্ত্রক
ভারতীয় রেল ডিজিটাল ইন্ডিয়া উদ্যোগের বড় আকারে প্রসার ঘটাচ্ছে
নয়াদিল্লি, ২২ সেপ্টেম্বর, ২০২২
ভারতীয় রেলে ডিজিটাল ইন্ডিয়া উদ্যোগের প্রসার ঘটাতে রেল স্টেশনগুলিতে কেটারিং ইউনিটের মাধ্যমে খাদ্যদ্রব্য ক্রয়ের জন্য ডিজিটাল লেনদেনকে উৎসাহ দেওয়া হচ্ছে এবং ৮,৮৭৮টি স্থায়ী ইউনিটে ডিজিটাল পেমেন্টের সুবিধা রয়েছে। এছাড়াও, হ্যান্ডহেলড পিওএস মেশিন রাখা হচ্ছে কেটারিং ইউনিটগুলিতে ছাপানো বিল এবং ইনভয়েস দেওয়ার জন্য। এতে লেনদেনের সম্পূর্ণ বিবরণ পাওয়া যাবে এবং অতিরিক্ত মাশুল নেওয়ার অভিযোগে সমাধান করা যাবে। বর্তমানে ৩,০৮১টি পিওএস মেশিন পাওয়া যাচ্ছে ৫৯৬টি ট্রেনে। ৪,৩১৬টি স্থায়ী ইউনিটকে পিওএস মেশিন দেওয়া হয়েছে।
ট্রেনে যাত্রীদের পছন্দের পরিধি বাড়াতে ভারতীয় রেলের ই-কেটারিং সার্ভিসের সূচনা হয়েছে। ই-কেটারিং সার্ভিসের ব্যবস্থাপনায় আছে আইআরসিটিসি। যাত্রীরা ই-টিকিট বুকিং করার সময়েই তাঁদের পছন্দের খাবারের অর্ডার আগেই দিতে পারেন অথবা যাত্রার সময় ট্রেনে বসে ‘১৩২৩’ নম্বরে কল করে অ্যাপ / কল সেন্টার / ওয়েবসাইট ব্যবহার করে খাবারের অর্ডার দিতে পারেন। ই-কেটারিং পরিষেবা বর্তমানে ৩১০টি রেলওয়ে স্টেশনে পাওয়া যাচ্ছে। প্রতিদিন গড়ে ৪১,৮৪৪টি মিল সরবরাহ করা হচ্ছে।
(PG/AP/DM
প্রধানমন্ত্রীরদপ্তর
হিন্দি দিবস উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ১৪ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী হিন্দি দিবস উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“হিন্দি বিশ্বজুড়ে ভারতকে এক বিশেষ সম্মান প্রদান করেছে। সহজ, সরল এবং সংবেনশীল এই ভাষা সর্বদা আকৃষ্ট করে। যাঁরা তাঁদের নিরলস প্রয়াসে এই ভাষাকে সমৃদ্ধ ও শক্তিশালী করে তুলেছেন তাঁদের সকলকে হিন্দি দিবস উপলক্ষে আমি আন্তরিক অভিনন্দন জানাই।”
PG/CB/NS
(
প্রধানমন্ত্রীরদপ্তর
প্রধানমন্ত্রী বিজ্ঞান ও প্রযুক্তি ক্ষেত্রে শান্তি স্বরূপ ভাটনগর পুরস্কার প্রদান করলেন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লির বিজ্ঞান ভবনে আয়োজিত এক অনুষ্ঠানে ২০১৬, ২০১৭ এবং ২০১৮ সালের জন্য শান্তি স্বরূপ ভাটনগর পুরস্কার প্রদান করেন।
পুরস্কার জয়ীদের অভিনন্দন জানিয়ে প্রধানমন্ত্রী বলেন, সামাজিক আশা-আকাঙ্খা ও চাহিদাগুলির সঙ্গে বিজ্ঞান, প্রযুক্তি ও উদ্ভাবনকে যুক্ত করতে হবে। তিনি আরও বলেন, দেশের বিজ্ঞান প্রতিষ্ঠানগুলিকে ভবিষ্যৎ চাহিদা মেটানোর উপযুক্ত হিসাবে গড়ে তুলে স্থানীয় সমস্যাগুলির সমাধানসূত্র খুঁজে বের করার চেষ্টা চালিয়ে যেতে হবে।
প্রধানমন্ত্রী বিগ ডেটা, মেশিন লার্নিং, ব্লক চেন এবং কৃত্রিম বুদ্ধিমত্তার মতো নতুন ও উদীয়মান ক্ষেত্রগুলিতে গবেষণা ও উন্নয়নের প্রয়োজনীয়তার ওপরও জোর দেন। তিনি বলেন, ইন্টার ডিসিপ্লিনারি সাইবার ফিজিক্যাল সিস্টেম সংক্রান্ত জাতীয় মিশনটি এই ক্ষেত্রগুলিতে গবেষণা ও উন্নয়নমূলক কাজের সুযোগ বৃদ্ধি করবে। চতুর্থ শিল্প বিপ্লবের সুবিধা গ্রহণ করতে বিজ্ঞানী মহলের প্রতি আবেদন জানিয়ে শ্রী মোদী বিজ্ঞানীদের নতুন নতুন প্রযুক্তি উদ্ভাবনের জন্য বলেন, যেগুলি ভারতকে উৎপাদন, জ্ঞান ও প্রযুক্তি-ভিত্তিক শিল্পের ক্ষেত্রে গ্লোবাল হাবে পরিণত করবে।
সীমিত সম্পদের মধ্যেও কাজ চালিয়ে বিশ্ব মানের কৃতিত্ব অর্জনের জন্য শ্রী মোদী বিজ্ঞানী মহলের প্রশংসা করেন। এ প্রসঙ্গে শ্রী মোদী মহাকাশ কর্মসূচিতে ইসরোর অসাধারণ সাফল্য এবং ঔষধি ক্ষেত্রে ভারতীয় সংস্থাগুলির লক্ষ্যণীয় অগ্রগতির কথাও উল্লেখ করেন।
প্রথাগত ধারণার বাইরে গিয়ে চিন্তাভাবনা করার প্রয়োজনীয়তার কথা উল্লেখ করে প্রধানমন্ত্রী বলেন, বিজ্ঞানী ও গবেষকদের মধ্যে পারস্পরিক সমন্বয় বজায় রাখতে হবে। উভয় পক্ষের মধ্যে এ ধরণের সমন্বয় বিভিন্ন ধরণের বৈজ্ঞানিক সমস্যার দ্রুত ও কার্যকর সমাধানসূত্র খুঁজে বের করতে সাহায্য করবে বলেও শ্রী মোদী অভিমত প্রকাশ করেন।
শ্রী মোদী বলেন, কেন্দ্রীয় সরকারের নীতিগুলির উদ্দেশ্যই হ’ল দেশে জনসংখ্যাগত বৈশিষ্ট্য, গণতন্ত্র এবং চাহিদার ক্ষেত্রে যে বিপুল সুযোগ-সুবিধা রয়েছে, তার সুযোগ গ্রহণ করা। দেশে উদ্ভাবনের প্রসারে এবং বিজ্ঞান ও প্রযুক্তি ক্ষেত্রকে শক্তিশালী করে তুলতে সরকারের বিভিন্ন উদ্যোগের কথাও তিনি উল্লেখ করেন।
ভারতীয় বিজ্ঞান ও শিল্প পর্ষদের প্রতিষ্ঠাতা সদস্য ডঃ শান্তি স্বরূপ ভাটনগরের নামে এই পুরস্কার প্রদান শুরু হয়। দেশে বিজ্ঞান ও প্রযুক্তি ক্ষেত্রের বিভিন্ন শাখায় অসামান্য কাজের স্বীকৃতি-স্বরূপ বার্ষিক এই পুরস্কার দেওয়া হয়ে থাকে।
CG/BD/SB
(Visitor Counter : 201
প্রধানমন্ত্রীরদপ্তর
২০২০-র জাতীয় ক্রীড়া ও দুঃসাহসিকতার পুরস্কার প্রাপকদের প্রধানমন্ত্রীর অভিনন্দন
২৯শে আগস্ট, ২০২০
প্রধানমন্ত্রী শ্রী নরেন্দ্র মোদী আজ ২০২০ সালের জাতীয় ক্রীড়া ও দুঃসাহসিকতার পুরস্কারপ্রাপকদের অভিনন্দন জানিয়েছেন।
প্রধানমন্ত্রী বলেছেন, “২০২০ সালের জাতীয় ক্রীড়া ও দুঃসাহসিকতার পুরস্কার যাঁদের দেওয়া হল সেই সব প্রতিভাবান খেলোয়াড়দের অভিনন্দন! এই সব ক্রীড়াবিদদের থেকে অনেক কিছু শেখার আছে। তাঁদের সাফল্য আগামী দিনের খেলোয়াড়দের অনুপ্রাণিত করবে। পুরস্কার বিজেতাদের ভবিষ্যতে সাফল্য কামনা করি।“
(CG/CB
মহাকাশদপ্তর
চন্দ্রযান-২-এর সবক’টি মডিউলই প্রস্তুত উৎক্ষেপণ ৯ থেকে ১৬ই জুলাইয়ের মধ্যে
নয়াদিল্লি, ২ মে, ২০১৯
ভারতের দ্বিতীয় চন্দ্র অভিযান ‘চন্দ্রযান-২’-এর তিনটি মডিউল আছে যার নাম হল – অরবিটার, ল্যান্ডার  এবং রোভার ।
অরবিটার এবং ল্যান্ডার মডিউল দুটিকে একসঙ্গে যুক্ত করা হবে একটি মডিউল হিসেবে এবং এটিকে স্থাপন করা হবে জিএসএলভি এমকে-৩ উৎক্ষেপক যানের মধ্যে।
রোভারটি থাকবে ল্যান্ডারের মধ্যে। উৎক্ষেপণের পরে একীকৃত মডিউলটি অরবিটার প্রোপালশান মডিউল ব্যবহার করে চাঁদের কক্ষপথে পৌঁছবে। পরবর্তীতে ল্যান্ডার অরবিটার থেকে বিচ্ছিন্ন হয়ে যাবে এবং চাঁদের দক্ষিণ মেরুর কাছাকাছি পূর্ব নির্ধারিত জায়গায় সেটি নামবে। এছাড়াও, চন্দ্রপৃষ্ঠে নানা ধরনের বৈজ্ঞানিক পরীক্ষানিরীক্ষা চালাতে রোভার ঘুরে বেড়াবে। ল্যান্ডার এবং অরবিটারে যন্ত্র এবং উপকরণ স্থাপন করা হয়েছে এইসব বৈজ্ঞানিক পরীক্ষা চালানোর জন্য। ৯ই জুলাই থেকে ১৬ই জুলাইয়ের মধ্যে উৎক্ষেপণ করার কথা। তার জন্য সবক’টি মডিউলই প্রস্তুত। ‘চন্দ্রযান-২’ চাঁদে নামতে পারে ১৬ই সেপ্টেম্বর।
CG/AP/DM
(Visitor Counter : 91
শিল্পওবাণিজ্যমন্ত্রক
জেম – এর নতুন সুযোগ-সুবিধা সম্পর্কে বিক্রেতাদের সচেতন করতে কলকাতায় আয়োজিত বিক্রেতা সংবাদ
কলকাতা, ২১ সেপ্টেম্বর, ২০২২
কেন্দ্রীয় বাণিজ্য ও শিল্প মন্ত্রকের সরকারি ই-মার্কেট প্লেস জেম পোর্টালের নতুন সুযোগ-সুবিধা সম্পর্কে বিক্রেতাদের সচেতন করতে আজ কলকাতায় বিক্রেতা সংবাদ কর্মসূচির দ্বিতীয় পর্যায়ের আয়োজন করা হ’ল।
বেশ কয়েকজন জেম বিক্রেতা তাঁদের অভিজ্ঞতা ভাগ করে নেন। তাঁরা বলেন, সরকারি ই-মার্কেট প্লেসে নাম নথিভুক্ত করার পর তাঁদের ব্যবসা বৃদ্ধি পেয়েছে অনেকটাই। আগের তুলনায় অনেক বৃহত্তর ক্ষেত্রে তাঁরা তাঁদের সামগ্রী নিয়ে পৌঁছতে পারছেন এবং বিভিন্ন সরকারি-বেসরকারি ক্ষেত্রের সঙ্গে যুক্ত হতে পারছেন। জেম পোর্টাল সারা দেশের ক্রেতা-বিক্রেতার জন্য উন্মুক্ত। এটি উৎপাদক এবং ব্যবসায়ী প্রতিষ্ঠানের পাশাপাশি, পরিষেবা প্রদানকারীর জন্যও লাভজনক সম্ভাবনার বিশেষ ক্ষেত্র হয়ে উঠছে।
বিক্রেতাদের সঙ্গে আলাপচারিতায় নতুন দিল্লির জেম পরিষেবা বিষয়ক নির্দেশক শ্রী সায়ন্তন রায় বলেন, সরকারি ই-মার্কেট প্লেস জেম অণু ও ক্ষুদ্র শিল্প সংস্থা, মহিলা স্বনির্ভর গোষ্ঠী এবং স্টার্টআপ ক্ষেত্রকে আরও বেশি মাত্রায় সুযোগ দেওয়া হচ্ছে। এর ফলে, ‘মেক ইন ইন্ডিয়া’ কর্মসূচি এবং অণু ও ক্ষুদ্র শিল্প ক্ষেত্রকে উজ্জীবিত করার সরকারি লক্ষ্য পূরণ হচ্ছে। শ্রী রায় বলেন, স্বচ্ছতা, সুস্থিতি এবং দক্ষতা – এই তিনটি মূল বিষয়কে নিয়ে কাজ করছে জেম। এখনও পর্যন্ত এই পোর্টালের মাধ্যমে প্রায় ১ কোটি লেনদেন হয়েছে, যার আর্থিক মূল্য ৩.০২ লক্ষ কোটি টাকা। ২০২১-২২ অর্থবর্ষে অতিক্রম করেছে ১ লক্ষ কোটি টাকার মাইলফলক।
২০১৬ সালের ৯ অগাস্ট এই পোর্টাল চালুর পর থেকে জেম – এর মাধ্যমে যা ক্রয়-বিক্রয় হয়েছে, বর্তমানে তা বেড়েছে অনেকটাই। বিক্রেতা ও ক্রেতাদের মধ্যে জেম – এর সদর্থক প্রভাব দেখা গেছে। উল্লেখ্য, এর আগে ১৯ সেপ্টেম্বর শিলিগুড়িতে এই একই ধরনের কর্মসূচির আয়োজন করা হয়েছিল।
PG/PM/SB
(Visitor Counter : 12
প্রধানমন্ত্রীরদপ্তর
যোগাভ্যাস তথা যোগ সাধনা হল আমাদের সুখ, স্বাস্থ্য ও শান্তির এক বিশেষ উদযাপন : প্রধানমন্ত্রী শ্রী নরেন্দ্র মোদী
নয়াদিল্লী, ২১ জুন, ২০২২
যোগ বর্তমানে এক আন্তর্জাতিক উৎসব হয়ে উঠেছে। এটি কোনভাবেই এখন আর ব্যক্তি কেন্দ্রিক নয়। তা এখন হয়ে উঠেছে মানব কেন্দ্রিক। আর ঠিক এই কারণেই এবারের আন্তর্জাতিক যোগ দিবসের মূল থিমই হল মানুষ তথা মানব জাতির জন্য যোগ। রাষ্ট্রসংঘ এবং বিশ্বের অন্যান্য দেশ এই থিমের মধ্য দিয়ে যোগের বার্তা পৌঁছে দিয়েছেন সমগ্র মানব জাতির কাছে।
কর্ণাটকের মাইশূরু প্রাসাদ গ্রাউন্ডে অষ্টম আন্তর্জাতিক যোগ দিবসের অনুষ্ঠানে যোগ দিয়ে একথা বলেন প্রধানমন্ত্রী শ্রী নরেন্দ্র মোদী। তাঁর মতে, যোগাভ্যাস মানুষের জীবনে শান্তি সুনিশ্চিত করে। শুধুমাত্র ব্যক্তির কাছেই নয়, সমগ্র বিশ্বের কাছেই যোগের মাধ্যমে পৌঁছে যায় শান্তির বার্তা। এই কথাটি খুব সুন্দরভাবে ভারতীয় মহর্ষিরা ব্যক্ত করেছেন এই মন্ত্রটির মধ্য দিয়ে- “ইয়ৎ পিন্ডে তৎ ব্রহ্মান্ডে”। আমাদের শরীর ও আত্মা থেকে সূচনা বিশ্ব ব্রহ্মান্ডের। যোগ সাধনা মানুষের শরীর ও অন্তরে যা কিছু রয়েছে সে সম্পর্কে আমাদের সচেতন করে তোলে এবং পৌঁছে দেয় সচেতনতার এক বিশেষ বার্তা। নিজেকে জানা এবং অনুভব করার মধ্য দিয়ে বিশ্বকে জানা ও বোঝার আগ্রহ সৃষ্টি হয় যোগ সাধনার মধ্য দিয়ে। আর এইভাবে যখন আমরা নিজেদের তথা সমগ্র বিশ্বের বিভিন্ন বিষয় সম্পর্কে জ্ঞান লাভ করি তখনই আমরা চিহ্নিত করতে পারি কোন কোন বিষয়ে পরিবর্তন সাধন আশু প্রয়োজন সে সম্পর্কেও।
ব্যক্তি মানুষের জীবনশৈলীর সমস্যা কিংবা জলবায়ু পরিবর্তনের মতো আন্তর্জাতিক চ্যালেঞ্জ এবং সেইসঙ্গে বিশ্বের বিভিন্ন প্রান্তের দ্বন্দ্ব ও সংঘর্ষের মতো সমস্যা সমাধানের পথও আমরা খুঁজে পেতে পারি আত্ম তথা বিশ্ব উপলব্ধির মাধ্যমে। এইসমস্ত চ্যালেঞ্জের সম্মুখীন হতে যোগ আমাদের যোগ্য করে তোলে। কোটি কোটি মানুষের অন্তরে যদি শান্তি বিরাজ করে তাহলে বিশ্ব শান্তির পথও সুপ্রশস্ত হয়। এইভাবেই যোগ মানুষে মানুষে সম্পর্ক গড়ে তোলে। সম্পর্ক গড়ে ওঠে বিভিন্ন দেশের মধ্যেও। যোগ সাধনাকে তাই মুশকিল আসান বললেও বোধহয় অত্যুক্তি হয় না।
শ্রী মোদী বলেন, এ বছর ভারতে আমরা যোগ দিবস পালন করছি দেশের ৭৫তম স্বাধীনতা উদযাপনের প্রাক্কালে। এই অমৃত মহোৎসবে যোগ দিবসের বাণী পৌঁছে যাবে দেশের বিভিন্ন প্রান্তে। ভারতে ৭৫টি শহরের ঐতিহাসিক স্থানগুলিতে উদযাপিত হবে যোগ দিবস। অন্যান্য শহরগুলিতেও একইভাবে যোগ সাধনার ঘটনা আমরা চাক্ষুস করতে পারবো। ভারতের ইতিহাস এবং ভারতের সাংস্কৃতিক ঐতিহ্যের সঙ্গে যুক্ত সবকটি অঞ্চলই পরস্পর মিলিত হচ্ছে যোগ দিবস উদযাপনের মধ্য দিয়ে। মাইশূরুর এই প্রাসাদ ভবনটিও ঐতিহাসিক দিক থেকে বিশেষভাবে গুরুত্বপূর্ণ। ভারতের অতীত, ভারতের বৈচিত্র্য এবং বিভিন্ন ক্ষেত্রে দেশের অগ্রগতি সমবেত যোগ সাধনার মধ্য দিয়ে আমরা আবার নতুন করে খুঁজে পাবো।
প্রধানমন্ত্রী বলেন, বিশ্ববাসীর কাছে যোগ জীবনের একটি অংশমাত্র নয়, বরং তা জীবনে এগিয়ে চলার একটি পথও। যোগাভ্যাসের মধ্য দিয়ে শুরু হয় আমাদের দৈনন্দিন জীবন। তবে যোগ সাধনাকে শুধুমাত্র একটি নির্দিষ্ট সময়ের মধ্যে বেঁধে রাখা যায়না। দিনের যেকোন সময়ই যোগাভ্যাস তথা প্রাণায়াম করা সম্ভব। অনেকেই অফিসে কাজের ফাঁকে দন্ডাসন অভ্যাস করেন। এর মধ্য দিয়ে তাঁরা আবার নতুন করে কাজ করার শক্তি ও উৎসাহ খুঁজে পান। আমাদের যেকোন ধরনের মানসিক চাপ থেকে মুক্তি দেয় মাত্র কয়েক মিনিটের ধ্যানাভ্যাস। তাই যোগাভ্যাস তথা যোগ সাধনাকে অভ্যাস করার পাশাপাশি তার প্রসারের জন্যও আমাদের সচেষ্ট হতে হবে। তাই যোগাভ্যাশ তথা যোগ সাধনার পাশাপাশি তার প্রসারের জন্যও আমাদের সচেষ্ট হওয়া প্রয়োজন।
PG/SKD/NS
(
জলশক্তি মন্ত্রক
জল জীবন মিশনের আওতায় ৩৫ মাসে ৬ কোটি ৫৬ লক্ষেরও বেশি নতুন নলবাহিত জল সংযোগ দেওয়া হয়েছে
নয়াদিল্লি, ১৫ জুলাই, ২০২২
আজাদি কা অমৃত মহোৎসবের অঙ্গ হিসাবে জনগণের মধ্যে প্রধান ফ্ল্যাগশিপ প্রকল্পগুলির বিষয়ে সচেতনতা বাড়াতে MyGov, ‘সবকা বিকাশ’ মহাক্যুইজ সিরিজের আয়োজন করেছে। জল জীবন মিশনের উপর ভিত্তি করে এই সিরিজের চতুর্থ ক্যুইজটি রয়েছে।
অনলাইন ক্যুইজটি শুরু হয়েছে পয়লা জুলাই, চলবে ২০ জুলাই, ২০২২ পর্যন্ত। যে কেউ এতে অংশ নিতে পারবেন। ক্লিক করতে হবে এই লিঙ্কে – https://quiz.mygov.in/quiz/sabka-vikas-mahaquiz/। ১০টি প্রশ্নের উত্তর দেওয়ার জন্য ২০০ সেকেন্ড সময় নির্ধারিত রয়েছে। রাজ্য-ভিত্তিক প্রশ্নগুলি ১২টি আঞ্চলিক ভাষায় - ইংরাজী, হিন্দি, অসমিয়া, বাংলা, গুজরাটি, কন্নড়, মালয়ালম, মারাঠী, ওড়িয়া, পাঞ্জাবী, তামিল ও তেলেগু-তে দেওয়া আছে। অংশগ্রহণকারীরা নগদ পুরস্কার জিততে পারবেন।
এই ক্যুইজে জল জীবন মিশনের ‘হর ঘর জল’ কর্মসূচির নিরাপদ পরিশ্রুত পানীয় জলের উপকারিতা এবং কিভাবে এই কর্মসূচির সুবিধা পাওয়া যায়, সে বিষয়ে বিস্তারিত বিবরণ দেওয়া আছে। জল জীবন মিশন সারা দেশের জনগণ, সুবিধাভোগী এবং বিভিন্ন স্টেকহোল্ডারদের জল সম্বন্ধে তাঁদের জ্ঞান যাচাইয়ের জন্য এই ক্যুইজে অংশ নিতে বলেছে। সবচেয়ে বেশি নম্বর পাওয়া ১ হাজার জন ২ হাজার টাকা করে নগদ পুরস্কার পাবেন।
প্রধানমন্ত্রী শ্রী নরেন্দ্র মোদী ২০১৯ সালের ১৫ অগাস্ট লালকেল্লার প্রাকার থেকে জল জীবন মিশনের কথা ঘোষণা করেছিলেন। ২০২৪ সালের মধ্যে প্রতিটি গ্রামীণ বাড়িতে নলকূপের মাধ্যমে পরিশ্রুত পানীয় জল সরবরাহের জন্য রাজ্য ও কেন্দ্রশাসিত অঞ্চলগুলির সঙ্গে অংশীদারিত্বে জল জীবন মিশন রূপায়িত হয়েছে।
২০১৯ সালের ১৫ অগাস্ট পর্যন্ত ১৮ কোটি ৯৩ লক্ষ গ্রামীণ বাড়ির মধ্যে মাত্র ৩ কোটি ২৩ লক্ষ বাড়িতে নলবাহিত পানীয় জলের সংযোগ ছিল। বাকি ১৫ কোটি ৭০ লক্ষ পরিবার তাদের দৈনিক জলের চাহিদা পূরণের জন্য নদী, কুঁয়ো বা পুকুরের উপর নির্ভরশীল থাকতো।
জল জীবন মিশন ৩৫ মাসে ৬ কোটি ৫৬ লক্ষ নতুন নলবাহিত জলের সংযোগ দিয়েছে। বর্তমানে দেশের গ্রামাঞ্চলে ৫১ শতাংশেরও বেশি মানুষ পরিশ্রুত পানীয় জল পাচ্ছেন। জল জীবন মিশন সম্পর্কে বিস্তারিত তথ্যের জন্য অ্যানড্রয়েড ফোনে এই মোবাইল অ্যাপটি ডাউনলোড করা যেতে পারে। এর লিঙ্কটি হ’ল - https://play.google.com/store/apps/details?id=com.dhwaniris.jjm এবং জল জীবন মিশনের ওয়েবসাইটটি হ’ল - https://jaljeevanmission.gov.in/ .
PG/PM/SB
(Visitor Counter : 98
যুবওক্রীড়াবিষয়কমন্ত্রক
স্বচ্ছ ভারত ২০২২-এর অঙ্গ হিসেবে ১৯ অক্টোবর চাঁদনি চক থেকে বৃহৎ স্বচ্ছতা কর্মসূচির উদ্বোধন করবেন কেন্দ্রীয় মন্ত্রী শ্রী অনুরাগ সিং ঠাকুর
নয়াদিল্লি, ১৮ অক্টোবর ২০২২
২০২২ সালের স্বচ্ছ ভারতের অঙ্গ হিসেবে কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ সিং ঠাকুর ১৯ অক্টোবর দিল্লির চাঁদনি চক থেকে বৃহৎ স্বচ্ছতা অভিযানের সূচনা করবেন। দেশজুড়ে সমস্ত গ্রামে ঐদিন অনুরূপ স্বচ্ছতা অভিযান হাতে নেওয়া হবে। কেন্দ্রীয় যুব বিষয়ক দপ্তর এবং তার অধীনস্ত বিভিন্ন সংগঠনের মাধ্যমে এই স্বচ্ছ ভারত অভিযানের ডাক দেওয়া হয়েছে। সারা দেশের সমস্ত গ্রামে স্বচ্ছতা অভিযানে জন-অংশগ্রহণকে সুনিশ্চিত করতে চায় এবং কাজের পরিধিকে আরও বেশি বাড়ানোই হচ্ছে এর লক্ষ্য।
‘আজাদি কা অমৃত মহোৎসব’ উদযাপনের অঙ্গ হিসেবে কেন্দ্রীয় যুব বিষয়ক দপ্তর স্বচ্ছ ভারত কর্মসূচি শুরু করে। কেবলমাত্র ১৭ দিন আগেই এক মাসের ব্যবধানে ১ কোটি কেজি বর্জ্য সংগ্রহের লক্ষ্যমাত্রা নিয়ে অনুষ্ঠান শুরু হয়। দেশের সমস্ত জেলার সব শ্রেণীর মানুষ এবং যুবদের সক্রিয় অংশগ্রহণের মধ্য দিয়ে আজ পর্যন্ত ৬০ লক্ষ কেজি বর্জ্য সংগৃহীত হয়েছে।
২০১৪ সালে প্রধানমন্ত্রী শ্রী নরেন্দ্র মোদী স্বচ্ছতা অভিযানের সূচনা করেন। তারপর থেকে এর নজরকাড়া অগ্রগতি হয়েছে। এই কর্মসূচি শুরুর পর থেকে নতুন নতুন লক্ষ্য এবং দায়বদ্ধতা স্থির করা হয়েছে। স্বচ্ছ ভারত হল যুব-কেন্দ্রিক একটি মডেল। এই কর্মসূচির সফল সম্পাদন এবং জনগণের যোগদানকে সুনিশ্চিত করতে যুব সমাজই কেন্দ্রীয় ভূমিকা নিয়ে থাকে। এই কর্মসূচির মূল লক্ষ্য যদিও গ্রাম, তবুও এতে সমাজের বিভিন্ন অংশ যেমন ধর্মীয় গোষ্ঠী, শিক্ষক সম্প্রদায়, কর্পোরেট সংস্থা, মহিলা গোষ্ঠী এবং অন্যরাও এতে সক্রিয় অংশগ্রহণ করে এটিকে একটি জন-আন্দোলনের রূপ দিয়েছে।
বিভিন্ন ঐতিহাসিক স্থান, দর্শনীয় এলাকা, বিভিন্ন পর্যটন কেন্দ্র, বাস স্ট্যান্ড, রেল স্টেশন জাতীয় সড়ক এবং শিক্ষা প্রতিষ্ঠানগুলিতে অনুরূপ স্বচ্ছতা কর্মসূচি হাতে নেওয়া হয়।
‘যুব ভাগীদারি থেকে জন-আন্দোলন’-এ রূপ দিতে এই কর্মসূচি এক কথায় অসাধারণ, কারণ এই কর্মসূচির স্থায়িত্ব তথা সফলতাকে সুনিশ্চিত করতে জনসাধারণের প্রত্যেকের অবদান ও ভূমিকা রয়েছে।
PG/AB/DM
(
স্বাস্থ্যওপরিবারকল্যাণমন্ত্রক
প্রবীণ নাগরিকদের ওপর এলএএসআই-র প্রতিবেদন
নতুন দিল্লি,১৬ মার্চ,২০২১
ষাটোর্ধ্ব নাগরিকদের বয়সজনিত বিভিন্ন সমস্যা সংক্রান্ত সমীক্ষা - লঙ্গিচ্যুডিনাল এজিং স্টাডি অফ ইন্ডিয়া  যে তথ্য সংগ্রহ করেছে তার সারমর্ম হল :
প্রবীণ নাগরিকদের মধ্যে ৩২ শতাংশ উচ্চ রক্তচাপজনিত সমস্যা, ২.৭ শতাংশ হৃদরোগী, ১৪.২ শতাংশ ডায়াবেটিস ও উচ্চ শর্করা সমস্যা এবং ৮.৩ শতাংশ ফুসফুসের জটিল অসুখে ভোগেন।
১৯৯৯ সালের প্রবীণ নাগরিকদের জন্য জাতীয় নীতি সামাজিক ন্যায় ও ক্ষমতায়ন দপ্তর তৈরি করেছিল। ১৪টি নীতির ওপর ভিত্তি করে প্রবীণ নাগরিকদের কল্যাণে স্বাস্থ্য পরিষেবা ও পুষ্টির বিষয়টি নিশ্চিত করতে নানা উদ্যোগ নেওয়া হয়েছে। ২০১০-১১ অর্থবর্ষে প্রবীণ নাগরিকদের বিভিন্ন সমস্যার সমাধানের জন্য স্বাস্থ্য ও পরিবারকল্যাণ মন্ত্রক ‘ন্যাশনাল প্রোগ্রাম ফর হেলথ কেয়ার অফ এল্ডার্লি’ -র সূচনা করেছে। রাষ্ট্রসঙ্ঘের ভিন্নভাবে সক্ষম নাগরিকদের অধিকারের সনদ এবং প্রবীণ নাগরিকদের জন্য জাতীয় নীতির ওপর ভিত্তি করে কেন্দ্রীয় সরকার এই ব্যবস্থা গ্রহণ করে। এর মাধ্যমে ষাটোর্ধ্ব নাগরিকদের বিভিন্ন ধরনের স্বাস্থ্য পরিষেবা নিশ্চিত করা হয়।
এর মূল উদ্দেশ্য হল, ব্যয়সাশ্রয়ী উন্নতমানের বিভিন্ন পরিষেবা প্রবীণ নাগরিকদের জন্য নিশ্চিত করা, ‘সব বয়সীদের জন্য সমাজ’ শীর্ষক একটি উদ্যোগ গ্রহণ এবং প্রবীণ নাগরিকদের সক্রিয় থাকতে সাহায্য করা। এর জন্য জাতীয় গ্রামীণ স্বাস্থ্য মিশন এবং আয়ুষ মন্ত্রক, সামাজিক ন্যায় ও ক্ষমতায়ন মন্ত্রকের সঙ্গে একযোগে কাজ করছে। এর ফলে হাসপাতালগুলির বহির্বিভাগে জেরিয়াট্রিক ওষুধের বিষয়ে বিভিন্ন পরিষেবা দেওয়া হয়ে থাকে। এছাড়াও, আঞ্চলিক জেরিয়াট্রিক কেন্দ্রগুলিতে এবং ন্যাশনাল সেন্টার ফর এজিং-এ প্রবীণ নাগরিকরা নানা ধরনের সহায়তা পান।
রাজ্যসভায় আজ এক লিখিত প্রশ্নের জবাবে এই তথ্য জানিয়েছেন স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে।